Praem Minista Charlot Salwai mo minista blong climate change Ham Lini tufala tufala i kasem Ranwani long 2 klok tede afternoon blong toktok long teacher mo student,Ranwadi High School i wan long olgetas kul we hola i damejem sam klasrum blong hem. Mr Salwai i kat social media be gavman be gavman hemi fasin blong wok mo bae hemi no rilae long social media mo sam praevet pipol we oli kam wokbaut long aelan. Hemi talem long ol studen se weda we i stap hemi part blong climate.Mr Salwai i askem ol studen blong stadi moa abaut climate. Hemi presem ol studen mo teacher from oli resilien. Hemi talem se hemi hapi blong luk ol studen i klinim skul blong olgeta. Mr Salwai i talem se pentecost i wan aelan we hemi kat plande trak mo hemi isi nomo blong karem senso mo kliarem rod. Tede moning sam tri i blokem sam pat blong rod stat long Lonorore airport. Praem Minista i talem long namba 16 March bae i kat wan tim blong NDMO bae oli kam wokbaut long graon. Hemi askem ol pipol blong Pentecost blong oli moa resilien be no dipen tumas long rais. Hemi talem se tede pipol i kasem sik taem we oli kakae rais mo i kat rikod blong sik blong kakae long hospital. Praem minista i talem se pipol blong Pentecost i mas adaptem olgeta wetem climate change blong tede. Hemi askem ol studen mo pipol blong Pentecost blong kakae festaem kakae we i stap yet long graon blong wait long NDMO blong kam lukluk wanem nao i rili nidim blong gavman hemi asist long hem. Mr Salwai i askem pipol blong ting ting hevi long ol woning. Hemi talem se long eria blong sentrol i kat isi akses long infomesen. Mr Salwai i talem 4G blong digicel mo 4GPLUS blong TVL ino blong lesin nomo long musik be pipoli mas ting ting hevi long ol woning. Central Pentecost i wan long eria we hemi rikodem wan ded long taem blong saeklon Hola. Praem Minista i askem ol studen blong Ranwadi blong ting ting hevi long stadi blong olgeta. Hemi kongratulem ol studen blong oli save selektem olgeta blong stadi long Ranwadi.
tpi_Latn